రంగారెడ్డి జిల్లా
నియోజకవర్గాల పునర్వ్యవస్థీకరణకు ముందు కేవలం 6 అసెంబ్లీ స్థానాలు మాత్రమే ఉండగా పునర్వ్యవస్థీకరణలో రాష్ట్రంలోనే అత్యధికంగా 8 కొత్త నియోజకవర్గాలు ఆవిర్భవించాయి. ప్రస్తుతం జిల్లాలో 14 అసెంబ్లీ నియోజకవర్గాలు ఉన్నాయి. నియోజకవర్గాల పునర్వ్యవస్థీకరణకు ముందు జిల్లాలో ప్రత్యేకంగా లోకసభ నియోజకవర్గం లేదు. అప్పటి అసెంబ్లీ సెగ్మెంట్లు హైదరాబాదు, నల్గొండ, మెదక్ నియోజకవర్గాలలో భాగంగా ఉండేవి. 2008 తర్వాత జిల్లాలోని 7 సెగ్మెంట్లతో ప్రత్యేకంగా చేవెళ్ళ లోకసభ నియోజకవర్గం ఏర్పడింది. మల్కాజ్‌గిరి లోకసభలో ఉన్న 7 సెగ్మెంట్లలో 6 సెగ్మెంట్లు రంగారెడ్డి జిల్లాకు చెందినవి. భువనగిరి లోకసభ నియోజకవర్గంలో జిల్లాకు చెందిన ఒక సెగ్మెంటు చేరింది.
ముమ్మిడివరం శాసనసభ నియోజకవర్గం
తూర్పు గోదావరి జిల్లా లోని 19 శాసనసభ నియోజకవర్గాలలో ముమ్మిడివరం శాసనసభ నియోజకవర్గం ఒకటి. ముమ్మిడివరం షెడ్యులు కులాల వారికి ప్రత్యేకించబడింది. 1999 ఎన్నికల సమయానికి నియోజకవర్గంలో 1,35,049 ఓటర్లు ఉన్నారు.1983లో జరిగిన రాష్ట్ర శాసనసభ ఎన్నికలలో తెలుగుదేశం పార్టీకి చెందిన సక్కుబాయి తన సమీప ప్రత్యర్థి కాంగ్రెస్ పార్టీకి చెందిన అభ్యర్థి విష్ణుప్రసాదరావుపై 37199 ఓట్ల ఆధిక్యం సాధించింది. సక్కుబాయికి 51366 ఓట్లు రాగా, విష్ణుప్రసాదరావుకు 15167 ఓట్లు లభించాయి.
2004లో జరిగిన శాసనసభ ఎన్నికలలో కాంగ్రెస్ పార్టీ అభ్యర్థి పి.విశ్వరూపుకు తన ప్రత్యర్థి తెలుగుదేశం పార్టీ అభ్యర్థి చెల్లి శేశకుమారిపై 15357 ఓట్ల మెజారిటీ లభించింది. విశ్వరూపుకు 53759 ఓట్లు లభించగా, శేశకుమారికి 38402 ఓట్లు వచ్చాయి.